તેમની આવી વિલક્ષણ પ્રતિભાને ધ્યાનમાં રાખતાં અને લદ્દાખમાં ભારતીય સેનાને તેમની મદદના સમ્માન પે તત્કાલીન સેનાધિકારી કરિઅપ્પાએ કુશક બકુલાની તત્કાલીન પ્રધાનમંત્રી પં. જવાહરલાલ નહેરુ સાથે પણ મુલાકાત કરાવી. સન ૧૯૪૯માં કુશક બકુલાનાં નિમંત્રણ પર જ પં. નહેરુ લદ્દાખયાત્રા પર ગયા હતા. તેમના સ્વાગતમાં સ્વયં યુવા કુશક બકુલા ત્યાં હાજર હતા. પં. નહેરુએ તેમને રાજનીતિમાં આવીને કામ કરવાની સલાહ આપી. બીજી તરફ કાશ્મીર રાજ્યમાં શેખ મુહમ્મદ અબ્દુલ્લાએ સત્તા સંભાળતાં જ એક ‘બિગ એસ્ટેટ અબોલિશન એક્ટ’ લાગુ કર્યો, જે મુજબ કોઈ વ્યક્તિ અથવા સંસ્થા ૧૨૦થી વધારે જમીન પોતાની પાસે નહીં રાખી શકે. આ કાયદાનો લદ્દાખમાં ખૂબ વિરોધ થયો. લદ્દાખમાં બૌદ્ધ વિહારો, મઠો અને ગોમ્પાઓની સંપૂર્ણ અર્થવ્યવસ્થા ખેતી ઉપર જ આધારિત હતી. કુશક બકુલાએ લદ્દાખના તમામ મઠોના પ્રતિનિધિઓને એકત્ર કર્યા અને ‘અખિલ લદ્દાખ ગોમ્પા સમિતિ’ની રચના કરી. કુશક બકુલાને આ સમિતિના અધ્યક્ષ બનાવવામાં આવ્યા. સમિતિના અધ્યક્ષના પમાં કુશક બકુલા એક પ્રતિનિધિ મંડળની સાથે પહેલાં શેખ અબ્દુલ્લાને મળ્યા, પરંતુ કોઈ પરિણામ ન આવતું જોતાં તેઓ દિલ્હીમાં પં. નહેરુને મળ્યા. પં. નહેરુએ તેમને ડૉ. આંબેડકરને મળવાની સલાહ આપી. ડૉ. આંબેડકરે પ્રતિનિધિ મંડળની મદદ કરી. પરિણામ સ્વપ લદ્દાખના મઠો અને ગોમ્પાઓને એ ‘લેન્ડ સીલિંગ એક્ટ’માંથી મુક્તિ મળી જે આજ-દિન સુધી કાર્યાન્વિત છે. એનું સંપૂર્ણ શ્રેય કુશક બકુલાને જાય છે.